Gliese 876 b

Gliese 876 b estas ekstersunsistema planedo kiu orbitas ĉirkaŭ la ruĝa nano Gliese 876 post 61,067 tagoj. Malkovrita dum junio 1998, Gliese 876 b estis la unua planedo malkovrita ĉirkaŭ ruĝa nano. Ĝi estas la plej ekstera planedo de sia planeda sistemo.

 Malkovro 
Gliese 876 b estis malkovrita de du malsamaj skipoj gviditaj de Geoffrey Marcy (kun datumoj el la Observatorio Keck kaj la Observatorio Lick) kaj Xavier Delfosse (el la Observatorio Geneva). Kiel la plejmulto el la ekstersunsistemaj planedoj, ĝi estis malkovrita per la metodo radiala rapido.

 Orbito kaj maso 
Gliese 876 b estas en orbita resonanco 1:2 kun la pli interna planedo Gliese 876 c, kio kaŭzas grandan gravitan interagon inter ambaŭ planedoj, kio provokas ke la orbitaj elementoj ŝanĝu tre rapide laŭ la orbitoj precesias.   (web version ) La discentreco de la orbito estas malgranda, simila al tiu de la planedoj de nia sunsistemo. La granda duonakso estas nur 0,211 AU, pli malgranda ol tiu de Merkuro. Tamen However Gliese 876 estas tiom malbrila ke ĉi tiu planedo troviĝas en la ekstera parto de la enloĝebla zono.

Limigo de la metodo radiala rapido estas ke ne eblas kalkuli la veran mason de la planedo, nur la minimuman mason. Por Gliese 876 b, tiu suba limo estas 1,93 Jupiter-masoj. La vera maso dependas de la klinangulo de la orbito, kiu normale estas nekonata. Tamen, en ĉi tiu kazo, modelado de la interagoj inter la planedoj kun resonanco 1:2 kombine kun astrometriaj observoj rivelis ke la vera maso de la planedo estas 2,64 Jupiter-masoj.

 Fizikaj ecoj 
Pro ĝi granda maso, Gliese 876 b tre eble estas gasgiganto sen solida surfaco. Ĉar la planedo ne estis rekte detektita, ecoj kiel sia radiuso, konsisto, kaj temperaturo restas nekonataj. Supozante konsisto simila al Jupitero kaj atmosfero proksima al kemia ekvilibro, la atmosfero de la planedo ne havus nubojn, escepte eble en la plej malvarmaj partoj de la planedoj, kie povus formiĝi akvaj nuboj..

Gliese 876 b troviĝas en la enloĝebla zono ĉirkaŭ Gliese 876. Dum la eblecoj trovi vivon sur gasgigantoj estas nekonataj, eblaj grandaj satelitoj povus havi loĝeblan medion. Modelado de tajdaj interagoj inter hipoteza satelito, la planedo kaj la stelo mantras ke tiaj satelitoj povus ekzisti. (paper incorrectly refers to Gliese 876 b as GJ876c) Aliflanke, unue oni devus certiĝi ke tiaj satelitoj povus formiĝi.

 Vidu ankaŭ 
Gliese 876 c

 Notoj 

 Referencoj 

  (arXiv-ligilo)

 Eksteraj ligiloj 



 www.extrasolar.net 

Kategorio:Gasgigantoj
Kategorio:Ekstersunsistemaj planedoj malkovritaj en 1998
Kategorio:Ekstersunsistemaj planedoj detektitaj per radiala rapido